Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szóló 67/2003. (X. 21.) GKM rendelet.
Paragraph Index: 349

5. VASÚTI JÁRMÛVEK Ez a fejezet a vasúti jármûvek kialakítására, üzemeltetésére, fenntartására vonatkozó általános elõírásokat tartalmazza. Alapvetõ követelmények: — a gördülõ állomány különbözõ mûszaki jellemzõi feleljenek meg azon vonalak jellemzõinek, amelyeken üzemelnek, — a villamos berendezéseknek kompatibilisnek kell lenniük az irányítási, vezérlési és jelzési berendezésekkel, és nem veszélyeztethetik ezek mûködését, — a jármûvek közötti kapcsolóelemek szerkezetét úgy kell megtervezni, hogy ütközés vagy kisiklás esetén azok védjék az utasokat és a vezetõfülkét, egyúttal — gondoskodni kell vészkijáratokról, azok megjelölésérõl, vészvilágításról és veszély esetére olyan eszközöket kell felszerelni, amivel az utasok a kísérõ személyzettel értekezni tudnak, — a karbantartó mûhelyekben és üzemekben alkalmazott berendezéseknek, valamint eljárásoknak biztosítaniuk kell az egységek megbízható mûködését mind egészségügyi és biztonsági, mind környezetvédelmi szempontból. 5.1. Jármûvek engedélyezése Vasúti jármûvek gyártásához, beszerzéséhez, átalakításához és üzembe helyezéséhez hatósági engedély kell. Az engedélyezési eljárást külön jogszabály17 rögzíti. 5.2. Jármûvek kialakításával, felszerelésével kapcsolatos követelmények 5.2.1. Általános követelmények A vasúti jármûveket az üzemeltetõ vasút pálya- és üzemviszonyait, valamint a jármû rendeltetését figyelembe véve kell kialakítani. A vasúti jármû kialakításánál elsõsorban a következõ követelményeket kell figyelembe venni: — a közlekedésbiztonság jármûgépészeti feltételeinek maradéktalan kielégítése, — a rendeltetésszerû használatra való alkalmasság kedvezõ ergonómiai feltételekkel a mûködtetés és kezelés szempontjából, — a személyszállító jármûnél elõírt utaskényelmi feltételek megteremtése, — a környezetkímélõ és gazdaságos üzemeltetés, valamint fenntartás lehetõsége, — a jármû kezelõ szerkezetei munkavédelmi szempontból biztonságosan legyenek mûködtethetõk. A jármû keresztmetszeti méreteinek a vonatkozó szerkesztési szelvény méretkorlát elõírásainak kell megfelelniük. A jármûvet biztonságos kapcsolószerkezettel kell ellátni mind a balesetmentes kapcsolási mûvelet lehetõsége, mind menetközben a szétkapcsolódás elleni biztonság szempontjából. A futómû képes legyen akadálymentesen és biztonságosan követni a pálya nyomvonalát, és nem okozhat a pályában a megengedettnél nagyobb igénybevételbõl eredõ károsodást. Az országos közforgalmú vasúton közlekedõ vontatott jármû tengelyterhelése 30 kN-nál kisebb nem lehet. Ettõl eltérõ tengelyterhelés csak különleges jármûveknél alkalmazható. Az új gyártású teherkocsiknak szilárdságilag alkalmasnak kell lennie a 225 kN tengelyterhelésre. A vasúti jármû folyóméter tömege 8 t/m-nél nagyobb nem lehet. Az országos közforgalmú vasúton közlekedõ kéttengelyû, új beszerzésû jármû legkisebb tengelytávolsága 6000 mm, legnagyobb tengelytávolsága 10 000 mm lehet. Ettõl eltérõ tengelytávolságok különleges jármûveknél alkalmazhatók. Forgóvázas jármû belsõ tengelytávolsága 17 500 mm-nél nagyobb nem lehet. Forgóvázon belül két szomszédos kerékpár tengelytávolsága 1500 mm-nél kisebb nem lehet. Ettõl eltérõ tengelytávolságok, engedély alapján csak különleges jármûveknél alkalmazhatók.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes